《次韵答沈融谷 其一》
明代·释今无

一见欣君慧业深，蛩然慰我在长林。百年天地春风老，几日韶长雪鬓侵。

蝴蝶梦来看逝水，莲花悟后识秋阴。分明宝髻云中近，遮莫腾腾自古今。

作者简介：今无（一六三三—一六八一），字阿字。番禺人。本万氏子，年十六，参雷峰函是，得度。十七受坛经，至参明上座因缘，闻猫声，大彻宗旨。监栖贤院务，备诸苦行，得遍阅内外典。十九随函是入庐山，中途寒疾垂死，梦神人导之出世，以钝辞，神授药粒，觉乃苏，自此思如泉涌，通三教，年二十二奉师命只身走沈阳，谒师叔函可，相与唱酬，可亟称之。清圣祖康熙十二年（一六七三）请藏入北，过山东，闻变，驻锡萧府。十四年回海幢。今无为函是第一法嗣。著有《光宣台全集》。清陈伯陶编《胜朝粤东遗民录》卷四有传。